2021 m. A lyga
2021 m. A lyga (dėl sponsorystės dar vadinta Optibet A lyga) – 103-asis Lietuvos futbolo čempionatas, vykęs 2021 m. kovą–lapkritį. Tai buvo 21-asis A lygos sezonas ir 33-asis Lietuvos futbolo čempionatas nuo 1990 m. Po ketverių metų pertraukos atsirado lygos generalinis rėmėjas – lažybų įmonė „Optibet“, dėl to čempionatas pavadintas Optibet A lyga. Pirmosios rungtynės buvo sužaistos 2021 m. kovo 5 d., pirmenybės baigėsi 2021 m. lapkričio mėn. Visose rungtynėse naudoti „Nike Flight“ kamuoliai.